བས་འགྲོ་ནས་བཟླས་པ་ལ་མ་སླེབ་ཀྱི་བར། ཚིག་དག་ཅིང་
་་་་་བསྐྱེད་རྫོགས་ཀྱི་དམིགས་པ་དང་སྦྱང་གཞི་སྦྱོང་བྱེད་སོགས་ཀྱི་གནད་རྣམས་ཀུན་མཁྱེན་བསོད་ནམས་སེངྒེས་མཛད་པའི་མན་ངག་རྣམ་བཤད་དུ་གཟིགས་པར་ཞུ།
བསྐྱེད་རྫོགས་ཀྱི་དམིགས་པ་སོ་སོ་གསལ་འདེབས་པའི་སྐབས་སུ་སྦྱང་གཞི་དང་སྦྱོང་བྱེད་ངོ་གང་འཕྲོད་བྱས་ཤིང་། རྫོགས་རིམ་བསྒོམས་ཚར་བ་དང་། དག་པ་རྗེས་སུ་དྲན་པ་རྒྱས་པའམ། མ་གྲུབ་ན་བསྡུས་པ་ནི་ངེས་པར་བྱ་དགོས་ཏེ། རྩ་རྒྱུད་ལས། རིན་ཆེན་གཟི་བརྗིད་འབར་བ་ཡི། །འཕྲེང་བ་འཁྲུགས་པ་ལྷ་མོ་ལྟོས། །མ་ཕུགས་པས་ནི་སྦྱོར་བྲལ་གྱུར། །ཕུགས་པས་དགའ་བ་སྦྱིན་པ་པོ། །དེ་ལྟར་འཁོར་བ་འདོད་པ་ཡི། །ཡོན་ཏན་ལྔ་ལྡན་རིན་པོ་ཆེ། །མ་དག་པས་ནི་དུག་ཏུ་འགྱུར། །དག་པས་བདུད་རྩི་ལྟ་བུར་འགྱུར། །ཞེས་དང་། རྗེ་བཙུན་རྩེ་མོས་ཀྱང་། མཆོག་བསྒྲུབ་པའི་དཀྱིལ་འཁོར་རྣམས་ལ་ནི་དག་པ་དྲན་པ་ཁྱད་པར་གྱི་ཆོས་སོ། །ཞེས་གསུངས་པས། རབ་དག་དྲན་རྒྱས་པ་གང་ཐུབ་དང་། བསྡུས་པ་ཙམ་ནི་མ་ཆད་པ་གལ་ཆེའོ། །དེའི་རྗེས་སུ་སྔར་བཤད་པའི་ཕྲེང་བ་བྱིན་གྱིས་བརླབས་པའི་སྔགས་གསུམ་ལ་སོགས་པ་བཟླས་ནས། བཟླས་པ་དངོས་གཞི་ལ་འཇུག་པར་བྱ་སྟེ། དེ་ལ་གཙོ་འཁོར་གྱི་སྔགས་རིམ་ཅན་དུ་གྲངས་བཟུང་བ་དང་། གཅིག་ཆར་དུ་བཟུང་བ་གཉིས་ལས། དང་པོ་ནི། འདིར་འཇུག་པ་བདེ་བ་ལ་དགོངས་ཏེ། རིམ་ཅན་དུ་གྲངས་བཟུང་བ་འདི་ཕྱག་ལེན་ལ་མཛད་པས། ཐོག་མར་རྩ་བའི་སྔགས་ཨཥྚ་ཐུན་རེ་ལ་གང་འགྲོ་བགྲང་ཞིང་། ཐུན་བསྡུད་རན་པ་དང་། སྙིང་པོ་ཉེ་སྙིང་འཕྲེང་སྔགས་ཨང་ཐུང་འཁོར་རྣམས་ཀྱི་སྔགས་བཅུ་གཅིག་ཙམ་རེ་བཟླས་ལ། འཕྲེང་བ་ཐལ་མོའི་བར་དུ་བཟུང་སྟེ་ཁ་རླངས་འཕོག་པར་བྱས་ལ་རང་གི་སྤྱི་བོར་བཞག་ཅིང་། བདེ་བར་གཤེགས་པ་སོགས་བརྗོད་ལ། དེའི་རྗེས་སུ་ཡིག་
་་་་་མངོན་རྟོགས་དང་རྣམ་བཤད་ཕལ་ཆེར་དུ་མ་གསུངས་ཀྱང་ཕྱག་ལེན་ལ་མཛད།
བརྒྱ་གསུམ་བཟླས་ནས་དཀྱིལ་འཁོར་བསྡུས་ལ་གཏོར་བསྔོ་སོགས་གོང་སྔོན་འགྲོའི་སྐབས་བཞིན་བྱ། དངོས་གཞི་ཚུགས་ནས། སྔོན་འགྲོའི་སྐྱབས་འགྲོ་དང་ཡིག་བརྒྱ་དང་ཨུཥྞི་ར་རྣམས་བསྡུས་ཙམ་བྱ་སྟེ། རྒྱས་ན་སྔགས་ཐུན་ལ་གནོད་པས་སོ། །འོན་ཀྱང་ཡི་གེ་བརྒྱ་པ་ནི་ཉུང་མཐའ་ཡང་ཉི་ཤུ་རྩ་གཅིག་བཟླ་དགོས་ཏེ། སློབ་དཔོན་འཇམ་དཔལ་གྲགས་པས། ཡི་གེ་བརྒྱ་པ་ཆོ་ག་བཞིན། །ཉི་ཤུ་རྩ་ནི་རེ་རེ་བཟླས། །ལྟུང་སོགས་བྱིན་གྱིས་བརླབས་འགྱུར་བས། །འཕེལ་བ་རུ་ནི་མི་འགྱུར་ཞེས། །གྲུབ་པ་མཆོག་རྣམས་ཀྱིས་བཤད་པས། །ཐུན་མཚམས་སུ་ནི་སྤྱད་པར་བྱ། །འབུམ་ཕྲག་དག་ནི་བཟླས་གྱུར་ན། །རྣམ་པར་དག་པའི་བདག་ཉིད་འགྱུར། །ཞེས་གསུངས་པས་སོ། །ཐུན་མཚམས་རྣམས་སུ་ཆག་མེད་གཞན་དགོས་པ་རྣམས་མ་ཆག་ཙམ་རེ་བྱ་ཞིང་། ཆོས་དང་མཐུན་པའི་སྤྱོད་པས་ཅི་བདེར་རྒྱུ་བ་དང་། ཐོ་རངས་ཀྱི་ཐུན་བསྡུས་མཚམས་སུ། ཡན་ལག་ལྔ་སྦྱོང་ངམ། ལུས་སྦྱོང་ཉི་ཤུ་པ་ལ་སོགས་པ་ལུས་སྦྱོང་རྒྱས་བསྡུས་གང་རིགས་སམ། འཕྲིན་ལས་སོ་གཉིས་ཀྱི་འཁྲུལ་འཁོར་ལ་བརྩོན་པར་བྱ་བའམ། མི་ཤེས་སམ་གནས་ཁང་བྱར་མི་རུང་བ་རྣམས་སུ་སྐོར་བ་ལ་བརྩོན་པར་བྱའོ། །དེ་ནས་བཟླས་པ་དངོས་གཞིའི་དམིགས་པ་ལ་གསུམ་སྟེ། འཁོར་བའི་བཟླས་པ། སྤྲོ་བསྡུའི་བཟླས་པ། བཀོད་པའི་བཟླས་པ། དང་པོ་ནི། རྗེ་བཙུན་རྩེ་མོས། རང་གཙོ་བོ་ཡབ་ཡུམ་དུ་བསྒོམ་པའི་ཡུམ་གྱི་ཐུགས་ཀའི་ཨཾ་ལས་སྔགས་ཀྱི་ཕྲེང་བ་བྱུང་། ཡུམ་གྱི་ཞལ་ནས་ཐོན། ཡབ་ཀྱི་ཞལ་དུ་ཞུགས། སྐུའི་དབྱིབས་བརྒྱུད། རྡོ་རྗེའི་ལམ་ནས་བྱུང་སྟེ་པདྨར་ཞུགས་ནས་ཡུམ་གྱི་སྐུའི་དབྱིབས་བརྒྱུད། ཡུམ་གྱི་ཞལ་ནས་ཐོན་པར་བསྒོམ་ཞིང་རྒྱུན་མི་འཆད་པར་འཁོར་བ་ལ་དམིགས་ལ་བཟླས་པ་བྱའོ། །སྔགས་ཀྱི་ཁ་དོག་ནི། ཞི་བ་ལ་དཀར་པོ། རྒྱས་པ་ལ་སེར་པོ། དབང་ལ་དམར་པོ། དྲག་པོ་ལ་ནག་པོའམ་སྔོན་པོ། རྒྱུན་གྱི་བཟླས་པ་ཐམས་ཅད་སྡིག་པ་ཞི་བའི་ཕྱིར་དཀར་པོ་བྱ། དབང་བསྐུར་བའི་བསྙེན་པ་བྱེད་ན། ལྷ་དབང་དུ་བསྡུད་པས་དམར་པོར་བསམ། རབ་གནས་ཀྱི་བསྙེན་པ་བྱེད་ན་བསོད་ནམས་རྒྱས་པས་སེར་པོར་བསྒོམ། གཞན་ལས་གང་བྱེད་པ་དེ་དང་དེའི་ཁ་དོག་དང་མཐུན་པར་བྱའོ། །འཁོར་རྣམས་ཀྱི་སྔགས་བཟླ་སྐབས། འཁོར་བའི་དམིགས་པ་སྔ་མ་བཞིན་བྱས་ལ། སྔགས་ཀྱི་འོད་ཟེར་དེས་ལྷ་མོ་གང་གི་བཟླས་པ་བྱེད་པའི་ལྷ་མོ་དེ་ལ་ཕོག་པས། དེ་དབང་དུ་འདུ་ཞིང་འཕྲིན་ལས་ལ་བསྐུལ་བར་བསམ་ལ་བཟླས་པ་བྱའོ། །ཞེས་གསུངས་ཤིང་། རྗེ་བཙུན་རིན་པོ་ཆེས། བདེ་མཆོག་གི་སྐབས་སུ་ཕར་འཁོར་དུ་གསུངས་ཤིང་། རྗེ་ས་ཆེན་གྱིས། རླུང་བརྟན་པར་འདོད་ན་ཚུར་འཁོར་དང་། བྱང་སེམས་བརྟན་པར་འདོད་ན་ཕར་འཁོར་དུ་བྱ་བར་གསུངས་པས། དགོས་པའི་དབང་གིས་གང་འདོད་པར་བྱའོ།
་་་་་སྟོད་ན་བ་ལ་སོགས་པ་བྱུང་ན་ཚུར་འཁོར་དང་། བྱང་སེམས་འཛག་པ་ལ་སོགས་པ་བྱུང་ན་ཕར་འཁོར་དུ་བྱ་དགོས་སོ།
།གཉིས་པ་ནི། སྔགས་ཀྱི་ཡིག་འབྲུ་ལས་འོད་ཟེར་འཕྲོས་པས། ལྷའི་རྣམ་པ་གསལ་གདབ་ཅིང་། མཆོད་པ་དང་། སངས་རྒྱས་ཀྱི་ཐུགས་རྒྱུད་བསྐུལ་ཞིང་སེམས་ཅན་གྱི་དོན་བྱས། ཚུར་འདུས་ནས་རང་གི་སྙིང་ཁར་ཐིམ་པར་བསམ་ཞིང་ཟློས་པ་སྟེ། འདི་རྗེ་བཙུན་རྩེ་མོས་ཚོགས་འཁོར་ལ་སོགས་པའི་དུས་སུ་ཟློས་པའི་མན་ངག་ཏུ་བཤད་དོ། །གསུམ་པ་ནི། སྙིང་གར་སྔགས་ཀྱི་ཡིག་འབྲུ་བཀོད་ནས་དེ་ལ་དམིགས་ནས་ཀློག་པའི་ཚུལ་གྱིས་བཟླས་སོ། །དེ་ལ་བཟླ་བར་བྱ་བའི་སྔགས་དངོས། ཟློས་པའི་གོ་རིམ། ཇི་ལྟར་བཟླ་བའི་ཚུལ། ཇི་ཙམ་བཟླས་པའི་གྲངས། དེ་ལྟར་བཟླས་པའི་དགོས་པའོ། །དང་པོ་ནི། གཙོ་འཁོར་རྣམས་ཀྱི་སྔགས་ཏེ་དེ་ལ། ཨོཾ་ནི་མཆོག་སྟེར་བའི་དོན་ནོ། །ཨཥྚ་ན་ནཱ་ཡ་བརྒྱད་པའི་ཞལ་ཅན། པིཾ་གཽརྡྷ་ཀཻ་ཤ་ཝརྟ་མ་ནེ། དབུ་སྐྲ་སེར་པོ་གྱེན་དུ་བརྫེས་པ། ཙ་ཏུར་བིཾ་ཤ་ཏི་ནཻ་ཏྲཱ་ཡ་ཉི་ཤུ་རྩ་བཞིའི་སྤྱན་ཅན། ར་ཌ་ཤ་བྷཱུ་ཛ་ཡ་བཅུ་དྲུག་གི་ཕྱག་ཅན། ཀྲྀཥྞ་ཛཱི་མུ་ཏ་ཝ་པུ་རེ་སྐུ་མདོག་ཆར་སྤྲིན་ལྟར་ནག་པ། ཀ་པཱ་ལ་མཱ་ལ་ཨ་ནཻ་ཀཾ་དྷ་རི་ཎེ། ཐོད་པའི་འཕྲེང་བ་དུ་མ་འཛིན་པ། ཨཏྨ་ཏཱ་ཀྲུ་ར་ཙིཏྟ་ཡ་ནི་བདག་ཉིད་ཀྱི་སེམས་ཁོང་ནས་འཁྲུག་པ། ཨརྡྷེནྟུ་དཾཥྚི་ཎེ་མཆེ་བ་ཟླ་བ་ཕྱེད་པ་ལྟ་བུ་ཅན། འདིར་ཨོཾ་ཞེས་པ་མི་ཐུབ་ཟླ་བའི་ཀུ་མུ་ཏི་དང་། སྒྲུབ་ཐབས་གཉིས་ཆར་དུ་མེད་ཅིང་། རྩ་རྒྱུད་ཀྱི་རྒྱ་དཔེ་ཁ་ཅིག་དང་། སྒྲུབ་ཐབས་མཚོ་སྐྱེས། རིན་ཆེན་འབར་བ། བླ་མ་གོང་མ་རྣམས་ཀྱིས་བཤད་པས། དེ་ལྟར་ན། ཨོཾ་ནི་དམ་བཅའ་བའོ། །མ་ར་ཡ་མ་ར་ཡ་སོད་སོད། ཀཱ་ར་ཡ་ཀཱ་ར་ཡ་གྱིས་གྱིས། གརྫ་ཡ་གརྫ་ཡ་སྒྲོགས་སྒྲོགས། ཏརྫ་ཡ་ཏརྫ་ཡ་རྟོགས་རྟོགས། ཤོ་ར་ཡ་ཤོ་ར་ཡ་སྐོམ་སྐོམ། གང་སྐོམ་ན། སཔྟ་ས་ག་རཱ་ཎ། རྒྱ་མཚོ་བདུན། བནྡྷ་བནྡྷ་ཆིངས་ཆིངས། གང་ཆིངས་ན། ནཱ་ག་ཨཥྚ་ཀན་ཀླུ་བརྒྱད། གྲྀཧྞ་གྲྀཧྞ། ཟུངས་ཟུངས། གང་ཟུངས་ན། ཤ་ཏྲུན། དགྲའོ། །ཧ་ཧཱ་ཧི་ཧཱི་ཧུ་ཧཱུ་ཧེ་ཧཻ་ཧོ་ཧཽ་ཧཾ་ཧཿ ཞེས་པ་རྣམས་ནི་ཡུམ་གྱི་ཨ་ལིའི་དོད་དོ། །ཕོ་སྐད་ཀྱི་ཡི་གེ་ཧ་ལ་དབྱངས་བཅུ་གཉིས་སྦྱར་བས་བཞད་པའི་ཉམས་བཅུ་གཉིས་སུ་འགྱུར་བ་ཡིན་ཏེ། གསང་སྔགས་ཀྱི་དངོས་གཞི་ལྟ་བུ་ཡིན་ནོ། །ཞེས་རྗེ་བཙུན་གསུངས་སོ། །ཕཊ྄་དགས་པ། སྭཱཧཱ་གཞི་ཚུགས་པ་སྟེ་རྩ་བའི་སྔགས་སོ། །ཨོཾ་ནི་སྔགས་ཀྱི་མགོ་འདྲེན། དེ་ཝ་ཞེས་བྱ་བ་ནི་རོལ་པ་སྟེ། བདེ་བ་ལ་རོལ་བས་ལྷའི་སེམས་ཀྱི་དོན་ལ་རོལ་བར་བྱེད་པའོ། །པི་ཙུ་ནི་འཇམ་པོ་སྟེ། ཇི་ལྟར་བལ་འཇམ་པོས་སྦར་སྦུར་བསྡུད་པ་ལྟར། འདི་ཡི་ཐུགས་རྡོ་རྗེ་འཇམ་པོས་སེམས་ཅན་ཐམས་ཅད་བསྡུད་པའོ། །བཛྲ་ཞེས་བྱ་བ་ནི་རྡོ་རྗེ་མི་ཕྱེད་པ་ལྟར་ཤེས་རབ་སྟོང་པ་ཉིད་ཀྱི་དོན་ཏེ་ཇི་ལྟར་རྡོ་རྗེས་ཕ་རོལ་འཇོམས་པ་ལྟར་ཐུགས་རྡོ་རྗེས་མ་རུང་པ་རྣམས་འཇོམས་པའི་དོན་ཏོ། །དེ་བས་ན་ཧེ་བཛྲ་འདི་ནི་ཆོས་གསུམ་དང་ལྡན་པ་ཞེས་བྱ་བའི་དོན་ཏོ། །ཧཱུྃ་གསུམ་ནི་སྐུ་གསུང་ཐུགས་མི་ཕྱེད་པ་སྟེ། གསང་བ་འདུས་པ་ལས། ཧཱུྃ་ནི་སྐུ་དང་གསུང་དང་ཐུགས། །རྡོ་རྗེ་མི་ཕྱེད་གསུམ་འབྱུང་བ། །ཞེས་སོ། །ཕཊ྄་སྭཱཧཱ་ནི་སྔར་བཞིན་ཏེ་སྙིང་པོའོ། །ཨོཾ་སྔར་བཞིན། བཛྲ་ཀརྟ་རི་རྡོ་རྗེ་གྲི་གུག ཧེ་བཛྲ་ཡ་ཀྱཻ་རྡོ་རྗེའི་བཀས་ཞེས་ཏེ། གྲི་གུག་གིས་གཞན་གཅོད་པ་ལྟར། སྟོང་ཉིད་རྟོགས་པའི་ཡེ་ཤེས་ཀྱིས་མཚན་མ་དང་རྣམ་པར་རྟོག་པ་ཆོད་ཅིག་པའོ། །ཧཱུྃ་གསུམ་དང་ཕཊ྄་སྭཱཧཱ་ནི་སྔར་བཞིན་ཏེ་ཉེ་བའི་སྙིང་པོའོ། །ཡུམ་དང་འཁོར་རྣམས་ཀྱི་སྔགས་ནི། རྩ་རྒྱུད་ལས། དབྱངས་བཅོ་ལྔ་རྣལ་འབྱོར་མ་རྣམས་ཀྱི་ས་བོན་དུ་བཤད་པ་དང་། ཕྱི་མའི་ལྔ་པར། ཨཾ་ཡུམ་གྱི་ས་བོན་དང་། གཾ་ཙཾ་སོགས་ལྷ་མོ་བརྒྱད་ཀྱི་ས་བོན་དུ་བཤད་པ་ལ། དང་པོའི་གཉིས་པར། སྔགས་ཐམས་ཅད་ཀྱི་རྐང་པ་དང་པོར་ཨོཾ་གྱི་རྣམ་པ་དང་། མཐར་ནི་སྭཱཧཱ་དང་ཧཱུྃ་ཕཊ྄་ཀྱི་རྣམ་པ་ནི་ནང་དུ་གཞུག་གོ །ཞེས་མགོ་བོར་ཨོཾ་དང་། མཇུག་ཏུ་ཕཊ྄་སྭཱཧཱ། ཞེས་པ་སྦྱོར་བར་གསུངས་པ་ལ་བརྟེན་ནས། རྗེ་བཙུན་རྩེ་མོས་འཁོར་རྣམས་ཀྱི་སྔགས་མཛད་པ་ནི་རྒྱུད་དང་ཤིན་ཏུ་མཐུན་ནོ། །དེ་ལ། ཨོཾ་ཨ་ཨཱ་ཨི་ཨཱི་ཨུ་ཨཱུ་རྀ་རཱྀ་ལྀ་ལཱྀ་ཨེ་ཨཻ་ཨོ་ཨཽ་ཨཾ་ཧཱུྃ་ཕཊ྄་སྭཱཧཱ། རྣལ་འབྱོར་མ་རྣམས་ཀྱི་ཕྲེང་བའི་སྔགས་སོ། །ཨོཾ་ཨཱཿཨཾ་ཧཱུྃ་ཕཊ྄་སྭཱཧཱ། བདག་མེད་མའི་འོ། །ཨོཾ་ཨཱཿགཾ་ཧཱུྃ་ཕཊ྄་སྭཱཧཱ། གཽ་རཱིའི་འོ། །ཞེས་སོགས་གཞན་རྣམས་ལའང་རིགས་འགྲེ་ཤེས་པར་བྱའོ། །རྒྱས་པར་སྤྲོ་ན། ཨོཾ་ཨཱཿགཾ་བཛྲ་གཽ་རཱི་ཧཱུྃ་ཕཊ྄་སྭཱཧཱ། ཞེས་བྱ་བ་ལ་སོགས་པ་ས་བོན་གྱི་རྩ་བར་མིང་གཞུག་
་་་་་ཨོཾ་ཨཱཿཨཾ་ཧཱུྃ་ཕཊ྄་སྭཱཧཱ། ཞེས་སོགས་ཇི་ལྟར་འོས་པ་བཟླས་པའི་མཇུག་ཏུ། ཨོཾ་ཨཱཿནཾ་བཛྲ་ནཻ་རཏྨ་ཡེ་ཧཱུྃ་ཕཊ྄་སྭཱཧཱ། ཞེས་པ་རེ་བརྗོད་པ་སོགས་ལྷ་མོ་བརྒྱད་ཆར་ལའང་ཤེས་པར་བྱའོ། །
པར་བྱས་ལ་བཟླ་འོ། །གཉིས་པ་ནི། སྔགས་གསུམ་གྱིས་སྐུ་གསུང་ཐུགས་བསྐུལ་བར་བཤད་པ་ལྟར། ཐོག་མར་རྩ་སྔགས་བཟླ་སྟེ། དེ་ནི་སྐུ་སྐུལ་བྱེད་དུ་གསུངས་ལ། སྐུ་དེ་ནི་རགས་པ་ཡིན་པས་བསྐུལ་སླ་བའི་ཕྱིར་རོ། །གསུང་ཕྲ་བས་དེའི་རྗེས་དང་། ཐུགས་ཤིན་ཏུ་ཕྲ་བས་བསྐུལ་དཀའ་བས་ཐམས་ཅད་ཀྱི་རྗེས་སུ་བསྐུལ་བ་ཡིན་ཞེས་བླ་མ་གོང་མ་དག་གསུངས་སོ། །གསུམ་པ་ནི། སྔགས་ཀྱི་ཚིག་ངག་ཏུ་མི་བརྗོད་པར་ཡིད་ཀྱིས་ཟློས་པས་ཡིད་བཟླས། རླུང་བསྡམས་ནས་ཡིད་ཀྱི་ཟློས་པ་འགོག་པའི་བཟླས་པ། རླུང་འགྲོ་འོངས་དང་སྦྱར་ནས་བཟླས་པ་རྡོ་རྗེའི་བཟླས་པ།
་་་་་ལྕེ་མི་བདེ་བ་བྱུང་ན་སེམས་གཞན་དུ་མ་ཡེངས་པའི་སྒོ་ནས།
ལྕེ་རྩེ་དང་མཆུ་གཡོ་བ་ཙམ་གྱིས་བཟླས་པ་ཤུབ་བུའི་བཟླས་པ།
ཤེས་པ་བྱིང་པོ་བྱུང་ན།་་་་་
ཡི་གེའི་རིང་ཐུང་ཕྱེད་ཅིང་སྐད་གསེང་ཆེན་པོས་ཟློས་པ་རིག་བྱེད་འདོན་པ་ལྟ་བུའི་བཟླས་པ་སྟེ་ལྔ་ཡིན་ནོ། །བཞི་པ་ནི། ཨཥྚ་ལ་བཞི་འབུམ་བཞི་
་་་་་འཕྲེང་བ་ལ་བརྒྱ་དང་བཅུ་གཅིག་ཡོད་ན་ཁ་སྐོང་འདི་རྣམས་ཞོར་ལ་འགྲོ་བས་འོག་མ་རྣམས་ལའང་ཤེས་པར་བྱའོ། །
ཁྲི་བཞི་སྟོང་བཞི་བརྒྱ། དེ་ཝ་པི་ཙུ་ལ་ཡང་གོང་བཞིན། ཀརྟ་རི་ལ་བཞི་ཁྲི་བཞི་སྟོང་བཞི་བརྒྱ། ཡུམ་གྱི་འཕྲེང་སྔགས་ལ་བཞི་འབུམ་བཞི་ཁྲི་བཞི་སྟོང་བཞི་བརྒྱ་སོགས་ངེས་
་་་་་གཞན་དོན་བྱེད་པ་ལ་ནི་ངེས་པར་བཞི་འབུམ་བྱ་དགོས་ཤིང་། གཞན་མ་བཞི་འབུམ་གལ་སྲིད་མ་ཐུབ་ཚེ་འཕྲེང་སྔགས་ལ་བཞི་ཁྲི་དང་། ཨཾ་ཐུང་ལ་བཞི་འབུམ་སོགས་དགོས་པ་འདྲ་སྙམ་པ་ཤར་ཞེས་སྔགས་འཆང་གྲགས་པ་བློ་གྲོས་རྒྱལ་མཚན་གྱི་གསུང་ལས་ཐོས་སོ། །
པར་བཟླ་དགོས་པ་འཇམ་པའི་དབྱངས་མཆེད་ཀྱི་གསུང་ལས་གསལ་བར་ཐོས་ཤིང་། འདིས་ནི་བདག་མེད་ལྷ་མོ་བཅོ་ལྔའི་བསྙེན་པ་ཡང་སོང་བར་འགྱུར་རོ། །ཞེས་གསུངས་སོ། །ཨཾ་ཐུང་དང་ལྷ་མོ་བརྒྱད་ལ་བཞི་ཁྲི་བཞི་སྟོང་བཞི་བརྒྱ་རྣམས་འགྲོ་ངེས་པ་བྱ་བ་ནི་ཁ་སྐོང་དང་བཅས་པ་ཡིན་པས་ཐུན་མོང་མ་ཡིན་པའི་ཕྱག་ལེན་ལྟར་བཀོད་པའོ། །འོ་ན་རྩ་རྒྱུད་ལས། འཁོར་ལོའི་བདག་པོ་བཟླས་པ་འབུམ། །དཀྱིལ་འཁོར་ཅན་གྱི་དེ་བཞིན་ཁྲི། །ཞེས་གཙོ་བོ་ལ་འབུམ་དང་། འཁོར་རྣམས་ལ་ཁྲི་ཕྲག་རེ་བཟླ་བར་བཤད་པ་དང་འགལ་ལོ་སྙམ་ན། བོད་ཀྱི་བླ་མ་རྣམས་ལུང་དེ་ནི་རྫོགས་ལྡན་གྱི་དུས་ཀྱི་དབང་དུ་བྱས་ལ། ད་ལྟ་རྩོད་དུས་ཡིན་པས་དེ་བཞི་འགྱུར་དུ་བྱ་དགོས་ཏེ། སྡོམ་འབྱུང་ལས། རྫོགས་ལྡན་ལ་ནི་བཟླ་བྱ་གཅིག །ཉིས་འགྱུར་གསུམ་ལྡན་ལ་བཟླ་བྱ། །གསུམ་འགྱུར་གཉིས་ལྡན་ལ་རབ་བརྗོད། །རྩོད་ལྡན་བཟླས་པ་བཞི་འགྱུར་རོ། །ཞེས་གསུངས་པས་མི་འགལ་བར་བཞེད་པ་ནི་ཤིན་ཏུ་ལེགས་ཏེ། སངས་རྒྱས་ཐོད་པའི་དཀའ་འགྲེལ་ཡེ་ཤེས་ལྡན་ལས་ཀྱང་། རྫོགས་ལྡན་དུས་སུ་ཡི་གེ་འབུམ་བཟླས་ཏེ། །གསུམ་ལྡན་དུས་ཀྱི་སྔགས་པས་འབུམ་ཕྲག་གཉིས། །གཉིས་ལྡན་དུས་སུ་འབུམ་ཕྲག་གསུམ་དུ་འགྱུར། །བྱེ་བ་ཕྲག་གསུམ་འབུམ་བཞི་རྩོད་དུས་སྦྱར། །ཞེས་སོ། །ལྔ་པ་ནི། བཟླས་པས་སངས་རྒྱས་ཀྱི་ཐུགས་བསྐུལ་བས། རང་གིས་མཆོག་དང་ཐུན་མོང་གི་དངོས་གྲུབ་འགྲུབ་པ་ཡིན་ཏེ། རྡོ་རྗེ་གུར་ལས། མཁའ་འགྲོ་མ་དང་རང་བཙུན་མོ། །མངོན་སུམ་དུ་ནི་བྱ་བའི་ཕྱིར། །སྔགས་ཀྱི་སྙན་གསན་འབེབས་པར་བརྗོད། །དཔེར་ན་སྐྱེས་བུ་ལ་ལ་ཞིག །སྐད་ཀྱི་ང་རོས་བོས་པ་ན། །མངོ